**Tisztelt Szülők!**

A köznevelési intézményekben évről - évre egyre nagyobb kihívásokkal kell szembenézniük a pedagógusoknak. A korai iskolaelhagyás, az oktatási intézményen belüli testi - lelki bántalmazás, a tanulási nehézségekkel, illetve egészségügyi problémákkal küzdő gyermekek kirekesztettsége, kirekesztése. Ezen problémák megfelelő kezelése, visszaszorítása, megelőzése érdekében 2018. szeptember 01.-től Magyarországon is kötelezővé tették az óvodai és iskolai szociális segítők jelenlétét a köznevelési intézményekben.

A feladatellátás jogszabályi alapját, a **1997. évi XXXI. törvény (Gyvt.)**, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló**15/1998. (IV. 30.) NM rendelet**nyújtja.

**Célja:** a gyermek veszélyeztetettségének megelőzése érdekében a szociális segítő munka eszközeivel támogatást nyújtani a köznevelési intézménybe járó gyermeknek, a gyermek családjának és a köznevelési intézmény pedagógusainak, az intézményben megjelenő egyéb szakembernek.

**Milyen problémával lehet a szociális segítőhöz fordulni?**

Óvodához, iskolához köthető problémák pl. szorongás, tanulási nehézségek, konfliktusok, beilleszkedési, magatartási nehézségek, korcsopotból való kirekesztés, testi - lelki bántalmazás.

Tanácsadás szülők részére családon belüli problémák esetén, illetve gyermeknevelési kérdésekben (leckeírás, otthoni feladatok, szülő -gyermek konflikus, nem megfelelő kortárscsopotba kerüléssel kapcsolatos nehézségek, családi veszteség, válás, anyagi nehézségek.)

**Hogyan tud segíteni az iskolai szociális segítő?**

Gyermekek számára:

* egyéni tanácsadás,
* segítő beszélgetés,
* csoportos, közösségi és prevenciós programok.

Szülők számára:

* információnyújtás elérhető szolgáltatásokról, segítségnyújtás ügyintézésben; pl (kapcsolatfelvétel, időpont egyeztetés, nyomtatványok kitöltése),
* szükség szerint részvétel szülő és a pedagógus közötti megbeszélésen, szülőiértekezleten,
* közvetítés tanár - diák, szülő - gyermek kapcsolatban: a szociális segítő közvetítőként segíti a nehézséget okozó konfliktusok megbeszélését és rendezését,
* közvetítés szolgáltatásokhoz (szociális, pedagógiai, pszichés) a probléma jellegétől függően, javaslatot tesz a megfelelő intézménnyel való kapcsolatfelvételre, és segítséget nyújt a kapcsolat kialakításában,
* súlyos veszélyeztető helyzetben, mint jelzőrendszeri tag, delegálja a családot a helyileg illetékes család és gyermekjóléti szolgálathoz.

Az óvodai és iskolai szociális segítőt a jogszabályban és a szakmai etikai kódexben foglaltaknak megfelelően titoktartási kötelezettség terheli. A Gyvt. szerinti adatkezelések, így ezt a tevékenységet érintő adatkezelések is a GDPR hatálya alá tartoznak.

Az óvodai, iskolai szociális segítőt a gyermekek és a szülők önként is megkereshetik, ha tanácsra van szükségük a problémájuk megoldásában.

További kérdéseikkel forduljanak bizalommal az intézményben dolgozó óvodai és iskolai szociális segítőhöz.

 Elérhetősége:

Tel: 0630/367-8213

email: lehelne.ilona@nycsgyk.hu